Na temelju članka 75. Zakona o sportu (Narodne novine, broj 141/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2024. godine donijelo je sljedeće

**I. izmjene i dopune Programa**

**javnih potreba u sportu Grada Ivanić-Grada za 2024. godinu**

I.

Program javnih potreba u sportu Grada Ivanić-Grada za 2024. godinu (Službeni glasnik Grada Ivanić-Grada, broj 11/23) mijenja se i dopunjuje kako slijedi.

U točki III. iza stavka 3. dodaje se stavak 4. i glasi:

„Javne potrebe u sportu za koje se sredstva osiguravaju u Proračunu Grada Ivanić-Grada za 2024. godinu su i programi izvannastavnih i izvanškolskih sportskih aktivnosti učenika osnovnih škola i srednje škole s područja Grada Ivanić-Grada koje provode školska sportska društva osnovnih škola i srednje škole s područja Grada Ivanić-Grada koja su se, radi usklađivanja aktivnosti školskih sportskih društava i provođenja sportskih natjecanja, udružila u gradski školski sportski savez – Školski sportski savez „Otok Ivanić“ sa sljedećim zadaćama:

– organizacija i provođenje školskih sportskih natjecanja, izvannastavnih i izvanškolskih sportskih aktivnosti učenika,

– planiranje i programiranje razvitka izvannastavnih i izvanškolskih sportskih aktivnosti učenika,

– valoriziranje programa potreba i interesa školskih sportskih društava u izvannastavnim i izvanškolskim sportskim aktivnostima učenika i predlaganje njegova financiranja nadležnim gradskim i državnim tijelima,

– poticanje uključivanja što većeg broja učenika u školske sportske aktivnosti, a posebno učenika s teškoćama u razvoju,

– pružanje organizacijske, stručne i druge pomoći školskim sportskim društvima.“

U točki IV. iza stavka 3. dodaje se stavak 4. i glasi:

„Radi realizacije programa organizacije i provođenja školskih sportskih natjecanja učenika osnovnih škola na području Grada Ivanić-Grada te učenika osnovnih škola Općine Kloštar Ivanić i Općine Križ, Grad Ivanić-Grad će u svom proračunu osigurati diosredstava za rad i aktivnosti Školskog sportskog saveza „Otok Ivanić“ sa sljedećim ciljevima:

1. uključivanje što većeg broja učenika osnovnih škola u razne vrste školskih sportskih natjecanja i to za 5/6, te 7/8 razrede, za dječake i djevojčice, kroz sportove: rukomet, futsal, košarka, odbojka, stolni tenis, badminton, mini nogomet, mini rukomet, graničar

2. poticanje učenika osnovnih škola na dodatnu tjelesnu aktivnost kroz uključivanje u sustav treninga u sportskim klubovima.

Drugi dio sredstava za rad i aktivnosti Školskog sportskog saveza „Otok Ivanić“ osigurava se u državnom proračunu Republike Hrvatske, kroz programe Hrvatskog školskog sportskog saveza, te u proračunimaOpćine Kloštar Ivanić i Križ.“

U točki V. stavak 1. podtočka A., B. i C. mijenjaju se i glase:

„Za javne potrebe iz točke III. i ostvarenje programskih ciljeva iz točke IV. ovog Programa osigurat će se sredstva i to za:

Program: Gradska zajednica sportskih udruga

1. Aktivnost: Redovna djelatnost Gradske zajednice sportskih udruga

Izvor financiranja: opći prihodi i primici

a. Ostali rashodi

- tekuće donacije

Gradska zajednica sportskih udruga 197.000,00 EUR

Izvor financiranja: ostali prihodi za posebne namjene

b. Ostali rashodi

- tekuće donacije

Gradska zajed.športskih udruga – upravljanje dvoranom Žeravinec 105.000,00 EUR Gradska zajed.športskih udruga – upravljanje dvoranom Pos.Bregi 12.000,00 EUR

Gradska zajed.športskih udruga – upravljanje Sport.parkom Zelenjak 80.000,00 EUR

Ukupno: 394.000,00 EUR

B. Aktivnost: Redovna djelatnost sportova od posebnog interesa

Za javne potrebe iz točke III. ovog Programa osigurat će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

Izvor financiranja: opći prihodi i primici

a. Ostali rashodi

- tekuće donacije

- prijevoz sportaša na natjecanja 30.000,00 EUR

- sportske manifestacije od interesa za Grad 4.000,00 EUR

- sportske manifestacije i natjecanja mladih 6.000,00 EUR

- sportovi od posebnog interesa 133.000,00 EUR

UKUPNO: 173.000,00 EUR

C. Za javne potrebe iz točke I. stavak 1. alineja 10. ovog Programa osigurat će se:

Sredstva za uređenje sportskog parka Zelenjak - kapitalni projekt:

Izvor financiranja: Opći prihodi i primici

a. Materijalni rashodi

- rashodi za usluge 82.000,00 EUR

Izvor financiranja: Rudna renta, Položajna renta

a. Rashodi za nabavu proizvedene dugotrajne imovine

- građevinski objekti 250.000,00 EUR

Sredstva za izgradnju sportskih igrališta na području Grada Ivanić-Grada -

kapitalni projekt

Izvor financiranja: Opći prihodi i primici

a. Rashodi za nabavu proizvedene dugotrajne imovine

- građevinski objekti 65.000,00 EUR

Izvor financiranja: Rudna renta, Položajna renta

a. Rashodi za nabavu proizvedene dugotrajne imovine

- građevinski objekti 234.500,00 EUR

Izvor financiranja: Kapitalne pomoći

a. Rashodi za nabavu proizvedene dugotrajne imovine

- građevinski objekti 35.000,00 EUR

Sredstva za izgradnju školske dvorane u Graberju Ivanićkom - kapitalni projekt

Izvor financiranja: višak prihoda-namjenski prihodi

a. Rashodi za nabavu proizvedene dugotrajne imovine

- građevinski objekti 0,00 EUR

Izvor financiranja: ostali prihodi za posebne namjene

a. Rashodi za nabavu proizvedene dugotrajne imovine

- građevinski objekti 117.270,00 EUR

Izvor financiranja: prihodi od prodaje nefinancijske imovine

a. Rashodi za nabavu proizvedene dugotrajne imovine

- građevinski objekti 452.000,00 EUR

Izvor financiranja: kapitalne pomoći

a. Rashodi za nabavu proizvedene dugotrajne imovine

- građevinski objekti 16.000,00 EUR

Izvor financiranja: namjenski primici od zaduživanja

a. Rashodi za nabavu proizvedene dugotrajne imovine

- građevinski objekti 440.350,00 EUR

UKUPNO: 1.025.620,00 EUR“

U točki V. stavak 1. iza podtočke B. dodaje se podtočka B.1 i glasi:

„Program: Gradski školski sportski savez

B.1 Aktivnost: Redovna djelatnost Gradskog školskog sportskog saveza

Za javne potrebe iz točke III. stavak 4. i ostvarenje programskih ciljeva iz točke IV. stavak 4. ovog Programa, osigurat će se sredstva za gradski školski sportski savez i to:

Izvor financiranja: opći prihodi i primici

a. Ostali rashodi

- tekuće donacije 4.000,00 EUR“

U točki V. iza stavka 5. dodaje se stavak 6. i glasi:

„Sredstva za rad Školskog sportskog saveza „Otok Ivanić“ prenijeti će se na žiro račun Školskog sportskog saveza „Otok Ivanić“ temeljem pisanog zahtjeva, prema ostvarenju Proračuna Grada, u dva jednaka obroka.“

U točki VI. iza stavka 2. dodaju se stavci 3. i 4. koji glase:

„Grad Ivanić-Grad sa Školskim sportskim savezom „Otok Ivanić“ sklapa Ugovor o korištenju sredstava iz Proračuna Grada Ivanić-Grada.

Školski sportski savez „Otok Ivanić“ izvještava Grad Ivanić-Grad o izvršenju programa i utrošku odobrenih sredstava za programe, u skladu s Ugovorom.“

II.

Ove I. izmjene i dopune Programa javnih potreba u sportu na području Grada Ivanić-Grada za 2024. godinu sastavni su dio I. izmjena i dopuna Proračuna Grada Ivanić-Grada za 2024. godinu, a stupaju na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2024. Željko Pongrac, pravnik kriminalist